[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000004", "text": "Jo\u0303geva vallavalituse hoone ees asuval va\u0308ljakul lehvivad aeg-ajalt ikka va\u0308lisriikide lipud. Mo\u0308o\u0308dunud na\u0308dal a\u0308ratas seal ta\u0308helepanu Kagu-Euroopas Musta mere la\u0308a\u0308nerannikul paikneva Rumeenia riigi lipp, mille va\u0308rvideks on sinine kollane ja punane. Po\u0303hjuseks oli Eestis resideeruva Rumeenia suursaadiku Ca\u0306lin Stoica ku\u0308laska\u0308ik Jo\u0303geva valda ja Jo\u0303gevamaale."}, {"text_idx": "#000006", "text": "Pa\u0308rast kohtumist Jo\u0303geva vallavalitsuses ku\u0308lastati edukat Jo\u0303geva ettevo\u0303tet Softcom, mis valmistab mo\u0308o\u0308blit, kuid viimastel aastatel saanud tuntuks koroonamaskide tootmisega. Edasi viis tee Kuremaa lossi, kus ko\u0303rget ku\u0308lalist vo\u0303ttis vastu SA Kuremaa turismi ja arenduskeskuse juhataja Tiina Tegelmann. Lepiti kokku, et praegu Tartu U\u0308likooli ajaloomuuseumi valges saalis avatud na\u0308itus, mis pu\u0308hendatud Eesti Vabariigi ja Rumeenia diplomaatiliste suhete 100. aastapa\u0308evale, seatakse aasta lo\u0303pul u\u0308les Kuremaa lossis."}, {"text_idx": "#000012", "text": "\u201eRumeenia suursaatkonnaga seob meid pikaajaline ja mitmeku\u0308lgne koosto\u0308o\u0308. Meie lapsed on seal kahel aastal rahvusvahelises kunsti- ja keelelaagris olnud. Alguse sai see projekt esmakordsest saatkonna ku\u0308lastusest. Kahjuks katkestas COVID edasise va\u0308ga toreda koosto\u0308o\u0308. Ettevo\u0303tjad on ku\u0308lastanud valla kaudu Rumeeniat ja huvitunud koosto\u0308o\u0308st,\u201d teatas Ku\u0308lauudistele Jo\u0303geva abivallavanem vallavanema u\u0308lesannetes Viktor Svjato\u0303s\u030cev."}, {"text_idx": "#000014", "text": "26. veebruaril 1921. aastal tunnustas Rumeenia Eesti Vabariiki de jure ja pandi alus ametlikule diplomaatilisele suhtlusele."}, {"text_idx": "#000015", "text": "Ajaleht Esmaspa\u0308ev kirjutas 24. novembril 1935: \u201eKa\u0308esoleva aasta alguses otsustas Rumeenia valitsus asutada Eestisse iseseisva saatkonna, et po\u0303hjapoolsema Balti riigiga luua la\u0308hemaid suhteid. Saadikuks Eestisse nimetati endine saatkonna no\u0303unik Varssawis hr. Dawidescu, kes ta\u0308na hommikul (24.11) koos abikaasaga saabus Tallinna.\u201c Gheorghe Davidescu andis volikirja riigivanemale u\u0308le 2. detsembril. Rumeenia saatkond asus eramajas Raua ta\u0308nav 48."}, {"text_idx": "#000016", "text": "Allikas: Eesti suursaatkond Rumeenias Bukarestis."}]